Արձանագրություն 17

27.12.2022թ. ք. Ստեփանավան

Ս/թ դեկտեմբերի 27-ին տեղի ունեցավ Ստեփանավան համայնքի ավագանու 3-րդ նստաշրջանի հերթական նիստը :Նիստին մասնակցում էին ավագանու անդամներ Հրահատ Աբրահամյանը, Հմայակ Մարտիրոսյանը, Արևիկ Մարգարյանը, Անուշ Բաղդասարյանը, Արթուր Պապյանը, Ատոմ Գագինյանը, Հայկ Մարիկյանը, Աղունիկ Նալբանդյանը, Արծրուն Հակոբյանը,Սյուզաննա Նազարյանը,Լիլիա Հարությունյանը, Վանո Հակոբյանը,Անուշ Իսպիրյանը,Անդրանիկ Տոնոյանը,աշխատակազմի քարտուղար Գայանե Ղալաչյանը, բաժնի պետեր,գլխավոր մասնագետներ, վարչական ղեկավարներ՝ Սամվել Անտոնյանը, Գևորգ Մանուկյանը, Արթուր Սավթալյանը:Նիստը հեռարձակվում էր առցանց:Նիստը վարում էր համայնիք ղեկավարի առաջին տեղակալ Հրահատ Աբրահամյանը: Նա ներկայացրեց օրակարգը

1. Ստեփանավան համայնքի 2023թ. բյուջեն հաստատելու մասին
2. Հայաստանի Հանրապետության Լոռու մարզի Ստեփանավան համայնքի տարածքում 2023 թվականի համար տեղական տուրքերի եվ վճարների տեսակներն ու դրույքաչափերը սահմանելու մասին
3. «Պաշտպան Հայրենյաց» ազգային մշակութային հիմնադրամին դրամական աջակցություն տրամադրելու մասին
4. Համայնքների միությանը գումար հատկացնելու մասին
5. Ստեփանավանի համայնքապետարանի և համայնքային ոչ առևտրային կազմակերպությունների 2022թ տարեկան գույքագրման արդյունքները հաստատելու մասին
6. Ստեփանավան համայնքի ավագանու 05.12.2022 թվականի «Ստեփանավան համայնքի ավագանու 10.11.2022 թվականի 102-Ա որոշումը ուժը կորցրած ճանաչելու և Հայաստանի Հանրապետության Լոռու մարզի Ստեփանավան համայնքի համայնքային ոչ առևտրային կազմակերպությունների հաստիքացուցակը, աշխատակիցների թվաքանակը եվ պաշտոնային դրույքաչափերը հաստատելու մասին» 121-Ա որոշման 1, 2, 3, 4 հավելվածներում փոփոխություն կատարելու մասին
7. Ստեփանավան համայնքի ավագանու չորրորդ նստաշրջանի առաջին նիստի գումարման օրը սահմանելու մասին

Օրակարգը դրվեց քվեարկության, այն ընդունվեց միաձայն, նիստը սկսեց իր աշխատանքը:

Լսեցին Ստեփանավան համայնքի 2023թ. բյուջեն հաստատելու մասին

Զեկուցողը՝ Է. Ռևազյանը ներկայացրեց 2023թ. բյուջեի նախագիծը:Նա նշեց, որ եկամուտների գծով նախատեսվել է 1420313.296 հազ. դրամ, որից վարչական բյուջեի գծով 729072.0743հազ. դրամ, իսկ ֆոնդային բյուջեի գծով 759433.45 հազ. դրամ, վարչական բյուջեի պահուստային ֆոնդից ֆոնդային բյուջե կատարվող հատկացումներից մուտքեր 68192228 հազ. դրամ, ծախսերի գծով 1420313.296 հազ. դրամ, որից վարչական բյուջեի գծով 7296720743 հազ. դրամ:Նա մանրամասն ներկայացրեց 2023թ. բյուջեի եկամուտները ըստ առանձին եկամտատեսակների, ներկայացրեց նաև ծախսերի ամփոփագիրը: Ավագանին միաձայն կողմ քվեարկեց 2023թ. բյուջեի օգտին:

Լսեցին ՝ Հայաստանի Հանրապետության Լոռու մարզի Ստեփանավան համայնքի տարածքում 2023 թվականի համար տեղական տուրքերի եվ վճարների տեսակներն ու դրույքաչափերը սահմանելու մասին

Զեկուցողը ՝ Ս. Գասպարյանը մանրամասն ներկայացրեց 2023թ. համար նախատեսված տեղական տուրքերի և վճարների դրույքաչափերը:Բուռն քննարկում տեղի ունեցավ մասնավորոպես աղբահանության վարձավճարների շուրջ:Ներկայացվեցին կարծիքներ,որի արդյունքում ավագանու անդամներ Արթուր Պապյանը, Լիլիա Հարությունյանը և Վանո Հակոբյանը դեմ քվեարկեցին աղբահանության վարձավճարների դրույքաչափերի դրույքաչափերի համար, իսկ Արևիկ Մարգարյանը մնաց ձեռնպահ:

Լսեցին «Պաշտպան Հայրենյաց» ազգային մշակութային հիմնադրամին դրամական աջակցություն տրամադրելու մասին

Զեկուցողը ՝ Գ. Ղալաչյանը նշեց, որ համայնքի ղեկավարին է դիմել ՀՀ-ում Արցախի կառավարության օպերատիվ շտաբը ՝ 2020թ. 44-օրյա պատերազմի հետևանքով տեղահանված բնակչության զավակների համար տոնական միջոցառումների կազմակերպման, ինչպես նաև երկու կարևոր աշխատությունների «Արցախի ամրոցներ»,«Բախտորոշ պայմանագրեր»հրատարակման նպատակով ֆինանսական միջոցներ տրամադրելու համար:Առաջարկվում է տրամադրել 230000 ՀՀ(երկու հարյուր երեսուն հազար) դրամ:1 դեմ, 1 ձեռնպահ և 12 կողմ ձայներով համայնքի ավագանին քվեարկեց:

Լսեցին՝ Համայնքի սոցիալապես անապահով ընտանիքներին սոցիալական օգնություն հատկացնելու մասին

Զեկուցողը ՝ Հ. Մովսիսյանը նշեց, որ հանձնաժողովը կատարել է համայնքի ղեկավարին դիմած 8 քաղաքացիների տնայցեր, սոցիալական վիճակի գնահատում և տվել է իր եզրակացությունը այդ ընտանիքներին սոցիալական աջակցություն տրամադրելու համար: Համայնքի ավագանին միաձայն հաստատեց:

Լսեցին Համայնքների միությանը գումար հատկացնելու մասին

Զեկուցողը ՝ Գ. Ղալաչյանը նշեց, որ տեղական ինքնակառավարման գործունեության աջակցելու համար տարածքային կառավարման և ենթակառուցվածքների նախարարության ղեկավարությամբ գործում է համայնքների միությունը, որն իրականացնում է բազմաբնույթ միջոցառումներ համայնքների զարգացման ծրագրերի նպատակով:Միության տարեկան անդամակցության վճարը կազմում է 207000(երկու հարյուր յոթ հազար) ՀՀ դրամ:Առաջարկվում է վճարել տարեկան անդամավճարը:Ավագանին միաձայն կողմ քվեարկեց հարցի օգտին:

Լսեցին Ստեփանավան համայնքի սեփականություն հանդիսացող հողերի կառավարման 2023թ(ամենամյա ծրագիրը հաստատելու մասին)

Զեկուցողը ՝ Ս. Ֆրանգյանը մանրամասն ներկայացրեց համայնքային սեփականություն հանդիսացող հողերի կառավարման 2023թ. (ամենամյա ծրագիրը հաստատելու մասին): Ավագանին կողմ քվեարկեց:

Լսեցին ՀՀ Լոռու մարզի Ստեփանավան համայնքի քաղաքաշինական կանոնադրությունը հաստատելու մասին

Զեկուցողը ՝ Լ. Քալանթարյանը նշեց, որ Ստեփանավան համայնքի քաղաքաշինական կանոնադրությամբ սահմանվել են ՀՀ Լոռու մարզի Ստեփանավան տարածքում քաղաքաշինական գործունեության իրականացման առանձնահատկությունները: Ներկայացրեց ընդհանուր դրույթները:Ավագանին միաձայն քվեարկեց:

Լսեցին Ստեփանավանի համայնքապետարանի և համայնքային ոչ առևտրային կազմակերպությունների 2022թ տարեկան գույքագրման արդյունքները հաստատելու մասին

Զեկուցողը Գ. Ղալաչյանը նշեց, որ համայնքապետարանում և ՀՈԱԿ-ներում կատարվել են տարեվերջյան գույքագրում և համայնքի ավագանուն ներկայացրեց գույքագրման արդյունքները:Ավագանին հաստատեց այն:

Լսեցին Ստեփանավան համայնքի ավագանու չորրորդ նստաշրջանի առաջին նիստի գումարման օրը սահմանելու մասին

Գայանե Ղալաչյանը առաջարկեց 4-րդ նստաշրջանի առաջին նիստի գումարման օր սահմանել 2023թ. փետրվարի 10-ը:Ընդունվեց միաձայն:Օրակարգը սպառվեց: Նիստը ավարտեց աշխատանքը: